Oyon oû/û

Categoreye:diyalectolodjeye walone
L' oyon oû/û, c' est èn oyon do walon, k' on rescontere po sacwnats mots, sovint k' ont on parint francès avou l' coron "-oeuf" u "euil".

Il assez bén erîlé, “oû” so Nameur et Lidje eyet l' sol Coûtchant walon

Sol Basse Årdene, c' est “û”.

Gn a sacwants disrîlêyes avou “ë”, a môde francesse, copurade so les aschates walon picård ey e l' Årdene nonnrece ("yë" po "oû", "dëy" po "doû", bië po "boû")

Come di djusse, li rfondaedje si fwait so “oû”, li pus lådje oyowe.

Li modele des diyalectolodjisses po studyî li spårdaedje di ci foninme la, c' est l' mot boû (Mape ALW 1, 4).

On pout waitî eto les mapes ALW 3.12 (ploure), 3.13 (i ploût) et, bråmint pus comaxheye, 3.14. (plouve), 4.18 (soû).

Åtoû d' Bastogne, dins l' motî d' Francard, li mape "boû" (p. 28).

 Mots ki shuvnut cist oyon la 
 boû (Basse Årdene : bû, aschates walon picård bië)
 foû (fû)
 lénçoû (linçû)
 noû, nouve (nû, nûve)
 oû (û, yë)
 ploure (plûre); i ploût (i plût); plouve (pr. ploûve, plûve, Lidje : plëve)
 soû (sû, Simwès së)
 tiyoû (tiyû)

 Mots erîlés so cist oyon la, mågré k' les rîlêyes diyalectolodjikes sont scawêyes 
 Palijhoû
 tchivroû